
Előszó 


Tovább folytatjuk a Windows 98 operációs rendszer adta le- 
hetőségek bemutatását, amelyekhez további tippekkel szolgálunk. A 
célunk továbbra is az, hogy Önök a számítógépüket a lehető legjobban 
kihasználhassák, hogy azzal minél több feladatot elvégezhessenek. Ha 
a programokat a megfelelő módon használják, akkor az örömet fog 
okozni, és nem bosszúságot. Ha az otthoni számítógépüket a család 
minden tagja tudja használni valamilyen feladat elvégzésére (nem a 
játékra gondolok), akkor az valóban megérte az árát. 

A kisgyerekeknek tanulásra, játékra, nagyobbaknak már prog- 
ramozásra és programok megismerésére is használható a számítógép. 
A felnőttek az irodai vagy grafikai feladataikat végezhetik el, vagy in- 
formációkat kereshetnek az interneten. Érdemes minél több számító- 
géppel elvégezhető feladatot kitalálni, mert a gyermekeink is meg 
fogják tanulni azokat, és később sokkal könnyebben átállhatnak más 
programok kezelésére. Ezért is érdemes az operációs rendszer adta le- 
hetőségekkel élni, mert annak elsajátítása még egy gyermeknek sem 
nehéz. 

Próbálja ki a leírt tippeket, és ha működik, akkor jegyezze 
meg, hogy arra is lehetősége van, és egyszer eljön az ideje, amikor 
használni is tudja az adott szolgáltatásokat. Ha viszont nem működik. 
akkor ne legyen rest, és írjon egy e-mailt a 
címre. Ebben az esetben írja le, hogy milyen változatú (zyelv, verzió) 
az a program, amivel gondja van, és milyen lépéseket tett a megoldás 
érdekében. Így bizonyára segíteni tudunk Önnek, amivel esetleg régi 
problémáját oldjuk meg. 

Tudja például, hogy mit kell tennie ahhoz, hogy a Word 97 a 
dátum beírásakor a hónap nevét ne javítsa át állandóan nagybetűsre? 
Nem? Akkor kérdezze meg, és mi válaszolunk. Azt tartsa mindig 
szem előtt, hogy nem ciki megkérdezni valamit, de ciki, ha azt nem 
tudjuk, amikor éppen szükséges lenne. 


kelt.: Győr, 1999. október (és nem 1999. Október) 


óricz Attila 
ttp://www.moricznet.hu 

Multimédia alapszolgáltatások 


Multimédia alatt értünk minden álló- és mozgóképpel valamint 
hanggal kapcsolatos műveletet. A Windows 98 kifejezetten az otthoni 
felhasználók számára nyújt sok ilyen szolgáltatást. Lássuk mit nyújt! 


Hangfájlok lejátszása 

Amennyiben van a számítógépünkben hangkártya, és ahhoz 
csatlakoztattunk hangszórókat (esetleg aktív hangfalakat), akkor hang- 
fájlokat tudunk lejátszani. Ezekre mintákat a C : WWindows Media 
mappánkban is találunk. 


Tipp 
Új hangkártya vásárlásakor általában jár a kártya mellé egy 

program is, amelynek első dolga, hogy a WAV - kiterjesztéshez társított 
menüpontokat törli, és csak a saját elérését teszi lehetővé. Pedig az 
esetek többségében egy-egy hangfájl lejátszásához nem feltétlenül van 
szükségünk egy nagy HIFI-toronyra. Ezen többféle módon is segíthe- 
tünk. 

1. A kezelőprogram telepítése előtt indítsuk el a REGEDIT. EXE 
programot. 

2. Nyissuk ki a HKEY CLASSES ROOT csoportot (nyomjuk meg a 
jobbra nyilat a billentyűzeten), és nyomjuk le a , poncwW A V" 
billentyűket. 

3. Ekkor rááll a ,, . WAV" tételre, ahol a jobb oldali ablaktáblán az 
(Alapértelmezett) névnél a soundrec karakterlánc olvasható. 

4. Ha telepítjük a programot, akkor ezt a karakterláncot fogja a prog- 
ram felülírni a saját nevével. Ha itt visszaírjuk az eredeti érté- 
ket, akkor az eredeti helyi menüt kapjuk vissza. 

5. Ha el akarjuk kerülni a beírásokat, vagy a program minden indulása 
után rendre visszaírja a saját nevét, akkor válasszuk ki a 
Rendszerleíró adatbázis Exportálása... parancsot, ahol 
alapértelmezésben a Kijelölt ág mentése történik meg. 

6. Később már csak a mentett REG-kiterjesztésű fájlt kell lefuttatni, és 
a rend helyreáll. 


4 Multimédia alapszolgáltatások 


Tipp 

Mit tegyünk, hogy az előbbi esetnél minden parancs elérhető legyen? 

1. Indítsuk el a REGEDIT.EXE programot, és most a 
HKEY CLASSES ROOT csoportban a soundrec kulcsot 
(mappát) vagy a saját programunk által bejegyzett nevével 
azonos mappát jelenítsük meg, és nyissuk ki. 

2. Nyissuk ki a snhe1l1 mappához tartozó almappákat, és megjelennek 
az ismert menüpontok nevei. Az angol nyelvű címkékre állva 
megtalálható az Alapértelmezett karakterlánc alatt a magyar 
nyelvű parancs is. 

3. Most mentsük el a HKEY CLASSES ROOTYSoundRecYshell 
ágat, és ugyanígy a saját programunknál lévő she11 ágat is 
(Expor?). 

4. Nyissuk meg a Jegyzettömbben a REG-kiterjesztésű fájlokat, és a 
két fájlból szerkesszünk egy harmadikat. Nézzük meg az egyik 
parancshoz tartozó sorokat. 


5. Egyéni program esetén a Soundkec helyett annak a neve szerepel, 
és a play helyett esetleg open parancs. Másoljunk ki egy 
ilyen részt a programunkról készült REG - fájlból, és másoljuk 
át a vágólapon keresztül a SoundRec REG-fájljába. 

6. Utána módosítsuk a play szót , Lejátszás HIFI"-re (ez lesz a 
menüpont neve), és a ,, IHKEY"... kezdetű sorokban a , CSa- 
ját prg" nevét , SoundRec"-re, mert akkor kerül be abba a 
csoportba. 

7. Mentsük el a fájlt új néven, de REG - kiterjesztéssel. 

8. Egy Enter-rel fésüljük hozzá a regisztrációs adatbázishoz a saját 
fájlunkat. 

9. Nyissuk meg egy WAV - fájl helyi menüjét, és nézzük meg, hogyan 
változott annak tartalma. Bekerült az új menüpont az általunk 
adott névvel, és ha kiválasztjuk, akkor az új programot fogja 
elindítani. 


S. Megnyitás 
" Lejátszás 


Felvétel 


1. ábra: A hangfájlok módosított helyi menüje 


Tipp 
Mit tegyünk ahhoz, hogy a menüpont neve alá legyen húzva? 

1. Indítsuk el a REGEDIT.EXE programot, és most a 
HKEY CLASSES ROOT csoportban a soundrec/shell 
kulcsot (mappát) jelenítsük meg, és nyissuk ki. 

2. Ezután két helyen jelenhet meg a menüpont neve: (a.) Az , (Alapér- 
telmezett)" karakterláncban megadva, vagy (b.) annak hiá- 
nyában a kulcs (mappa) nevében. 

3. Módosítsuk vagy adjuk meg az , (Alapértelmezett) " karakterlánc- 
ban az új nevet, és az aláhúzandó betű elé tegyünk be egy , £" 
jelet. A hatása azonnal ellenőrizhető. 


Zenei CD lejátszása 

Ha valakinek van zenei CD-je, akkor ahhoz nem kell külön 
CD-lejátszó készülék, mert a számítógép CD-meghajtójával is le lehet 
játszani azokat. A CD-lejátszó programban tetszőlegesen megadhat- 
juk a lejátszási sorrendet vagy a lejátszás módját. 


Tipp 

Hogyan hallgathatunk meg egy zenei CD-t úgy, hogy a ked- 
venc számainkat többször játssza le a program, a kevésbé kedvelteket 
pedig egyszer sem? 


1. Válasszuk ki a Lemez / Lejátszandó számok... parancsot vagy az 
eszköztár első gombját (miután tettünk lemezt a meghajtóba). 

2. A megjelenő párbeszédablakban kattintsunk a Mindet törli gombra. 

3. A Választható számok listájából válasszuk ki a lejátszandó számo- 
kat abban a sorrendben, ahogy nekünk tetszik. Amelyik tet- 
szik, azt többször is kiválaszthatjuk (£- Hozzáadás). 


CD-lejátszó: lemezbeállítások 


Meghajtó: [DevicetCdRom0 eF 


Előadó: RO Jazz Collection 


Cím: [Napról napra többet nyújt 


Lejátszandó számok: Választható számok: 
A Moonlight Serenade 


c Hozzáadás TS 


Eltávolítás -2 


Mindettöri ] [/ 


Alaphelyzet 


02. szám: [2. sz. Név beállítása 


2. ábra: A CD-lemez és a lejátszás adatainak beírása 


4. Ezzel a módszerrel tetszőleges időtartamú lejátszást összeállíthatunk. 

5. Beírhatjuk a lemez és a felvételek címeit is, akkor legközelebb is 
azokat olvashatjuk a CD-lejátszó ablakában. 

6. A beírások a C: Windows vedplayer . ini fájlba kerülnek. 


Hangfelvétel készítése 

A Hangrögzítő program segítségével fájlba (wav) digitalizál- 
hatunk hangokat. A hang érkezhet a hangkártyához csatlakoztatott mik- 
rofonból vagy vonali bementre csatlakoztatott rádióból vagy más esz- 
közből, illetve a CD-lejátszóból. Sőt, akár az előbbiek összekeverésé- 
ből létrehozott hangzást is digitalizálhatjuk. 

A hangforrást és annak hangerejét a Hangerőszabályzó abla- 
kában választhatjuk ki. Annak megjelenítéséhez kattintsunk duplán a 
rendszertálcán lévő hangszóróikonra. Ha az nem látható, akkor a Ve- 
zérlőpult / Multimédiánál kérheti annak megjelenítését. Ha nem, ak- 
kor a hangkártyája nem támogatja ezt a szolgáltatást. 

Tipp 

Hogyan készítsünk egy percnél hosszabb felvételt mikrofonnal? 
Mint ismeretes a program csak egy percig rögzíti a felvételt, utána 
automatikusan leáll. A Felvétel gombon láthatjuk a kijelölést, így az a 
szóköz billentyűvel elindítható és le is állítható. Amikor a felvétel le- 
áll, akkor ismét a szóköz billentyűt kell csak megnyomnunk, és foly- 
tatódhat a felvétel. 

Ha attól félünk, hogy a felvétel pont a mondatunk közepén áll 
le, akkor akár minden mondat vagy kisebb gondolat végén leállíthatjuk a 
felvételt, majd ismét elindíthatjuk. Így bármilyen hosszú felvétel ké- 
szíthető. Időnként azonban érdemes menteni! 


Tipp 
Hogyan készítsünk egy percnél hosszabb zenei felvételt? Itt 

már nem működik az előző módszer, mert a leállítás és az indítás kö- 

zött mi megállhatunk levegőt venni, de a zene nem áll meg. 

1. Ilyenkor készítsünk egy olyan egyperces felvételt, amelynél minden 
hangforrást elnémítunk a Hangerőszabályzón. 

2. Jó hangkártya esetén a felvétel teljesen tiszta csend lesz. Ez most 
másoljuk le (Ctrl--C; lásd a Szerkesztés menüben). 

3. Most nyomjuk meg a Ctrl--V billentyűkombinációt, és ne is enged- 
jük el egy ideig. Közben figyeljük, hogy a jobb oldali Hossz 
felirat alatti szám hogyan növekszik. 

4. Ha elég hosszú már a fájlunk, akkor álljunk le vele, és mentsük el. 

5. Most az Intézőben (vagy a mappájában) válasszuk ki az üres fájl 
tulajdonságait, és állítsuk át a jellemzőit Csak olvashatóra. 

6. Mentsük el a fájlt, ami mindig fel fogja kínálni a Mentés másként 
párbeszédablakot, mert a csak olvasható fájlt nem tudja felülírni. 

7. Álljunk a felvétel elejére, állítsuk be a hangerőt, a hangforrást, és 
indítsuk el a felvételt. Ennek hossza maximum annyi lehet, 
amennyi a fájl hossza, amit mi állítottunk be a szükségesre. 

8. A felvételünk végén válasszuk ki a Szerkesztés / Törlés az aktuá- 
lis pozíciótól parancsot, és mentsük el a fájlt. 

9. Az üres, csak olvasható fájlunknak adjunk olyan nevet, amiből ki- 
derül, hogy az milyen hosszú felvétel készítésére alkalmas. 
Például: Új 10 perc zene (22 kHz monó) . wav". 

10. A mentésnél egyébként mindig először az eredeti PCM- 
formátumban mentsünk, és utána kísérletezzünk a tömörített 
formátumokkal. Ha azok valamelyike (például a 24 kBits, 
22,500 Hz, Monó, 3 kB/s) jó minőségben képes visszaadni a 
zenénket, akkor mentsük el csak a fájlt abban a formátumban. 

11. Ha tömörített zenei fájlt nyitunk meg, akkor annál is élhetünk a 
visszaalakítással, és a felvételünk ismét szerkeszthetővé válik. 
Ha a hangminősége megfelelő, akkor az eredeti PCM-fájlt 
nem is kell megtartanunk, amivel jelentős helyet takaríthatunk 
meg a merevlemezünkön. 


Hangfelvétel lejátszása 

Láthattuk a hangfájlok helyi menüjében, hogy két lejátszó 
program is elérhető alapértelmezésben, de ha a hangkártyánkhoz ka- 
pott kezelőprogramot is telepítjük, akkor még több is. Mindegyiknek 
megvan a maga előnye, ezért mindegyiket arra használjuk, amire al- 
kalmas. 


Tipp 

Hangkártya és hangszórók birtokában a Windows minden in- 
dulásakor és több más rendszereseménynél is hallhatunk hangokat. 
Érdemes ezt a szolgáltatást minél jobban kihasználni, mert a hangok 
útján is információhoz juthatunk, nem csak mindig a látvány a fontos. 

A rendszerhangokat ismerve akár monitor nélkül is működtet- 
hetünk számítógépet, ha az csak bizonyos kiszolgálói feladatokat lát 
el. Ehhez viszont tudnunk kell, hogy a vakon elindított programok 
valóban úgy futnak-e, ahogyan azt mi elképzeljük. Ezért fontos ismer- 
ni a menük legördülésének, a párbeszédablakok megnyílásának hang- 
ját, mert akkor vakon is nyomon tudjuk követni a rendszer működését. 


Videofájlok lejátszása 

Ha videoszerkesztő programmal valaki elkészített egy 
videofájlt, akkor azt lejátszhatjuk a számítógépünkön. Kaphatók már 
videó-CD-k is, amelyeken közel egyórás filmek találhatók digitalizált 
formában. A Windows 98 CD-ROM is tartalmaz több MPEG- és AVI- 
videofájlt, amelyeken kipróbálhatjuk az említett szolgáltatásokat. 

Tipp 
Hogyan nézzünk meg egy videofájlt, hogyan hallgassunk meg 

egy hangfájlt, ha nem akarunk hozzávaló programot elindítani? 

k Kattintsunk a jobb gombbal egy WAV- vagy AVI-fájlra, és vá- 
lasszuk ki a Tulajdonságokat. 

rt Itta szokásos Általános lap mellett találunk még két lapot (Rész- 
letek, Előnézet), ahol további információkat találunk. 


Piroska és a farkas tulajdonságai 


Piroska és a farkas tulajdonságai Általános If Részletek [E 


Általános ( Részletek ] Előnézet] 


a] Piroska és a farkas 4] Piroska és a fatkas előnézete 


Szerzői jog 1998 Microsoft Corporation 


Hossz: 19 perc 30.5 mp. 


Audioformátum: MPEG Layer:3.8 kBit/s, 11.025 Hz, Mono 


3. ábra: További részletek a hangfájlról 
4. ábra: A hangfájl meghallgatásához nem kell külön lejátszó 


Microsoft Picture It! tulajdonságai 


Általános I[Részletek f Előnézet 


Microsoft Picture It! előnézete 


[/ Alkalmaz 


5. ábra: Egy videofájl megtekintése ablakban 

DVD-lejátszó 

Amennyiben van DVD-meghajtónk, úgy nemcsak a CD- 
lemezek tartalmát nézhetjük meg, hanem a DVD-lemezekét is. Ezeken 
tárolhatunk több gigabájtnyi adatot, de többségében jelenleg még a vi- 
deofilmek tárolására használják, így azok kaphatók a boltokban. 


Hang- és videotömörítési eljárások 

A Vezérlőpult / Multimédia beállítás Eszközök lapján látjuk 
felsorolva azokat a tömörítési eljárásokat, amelyeket az arra alkalmas 
kezelőprogramok használhatnak. A Windows 98-ban a Hangrögzítő 
program alkalmas például arra, hogy hagyományos WAV-fájlokat tö- 
mörítve tároljon, amelyhez a hivatkozott tömörítési eljárások egyikét 
használja fel. 


Tipp 
Ha megnézzük egy-egy felvétel méretét, akkor láthatjuk, hogy 

az a felvétel minőségével arányosan több megabájtot is kitehet. Ho- 

gyan érhetjük el, hogy egy 20 perces hangfelvételt (alacsony minősé- 
gű beszéd) elküldhessünk floppylemezen, aminek a mérete 10 MB 
fölötti? 

1. Nyissuk meg azt a mappát, ahol a felvételt tárolni fogjuk. 

2. Itt kattintsunk a jobb gombbal, és hozzunk létre egy Új / Hanghul- 
lám hang fájlt. 

3. Készítsük el egy arra alkalmas programmal a hangfelvételt. Ha csak 
a Hangrögzítő program áll a rendelkezésünkre, akkor ké- 
szüljünk fel arra, hogy a felvétel percenként leáll, de a felvétel 
végén állva az mindig újraindítható és folytatható. 

4. Válasszuk ki a fájl helyi menüjéből a Felvétel parancsot. Ha az nem 
áll rendelkezésre, akkor a Start menüből indítsuk el a Hang- 
rögzítő programot. 

5. Készítsük el a felvételt, majd mentsük el. Azonban a Mentés ablak- 
ban lent láthatjuk kiírva a formátumot is, és mellette egy Mó- 
dosítás gombot. Erre kattintsunk rá. 

Hang választása Id 
Név: 
MPEG-zene [ET [Mentés másként MŰ Eltávolítás 
Mentés helye: At 
E Formátum: [MPEG Laver-3 [ 
: a. B - - 1 
IS Jellemzők: [24 .kBit/s, 22.050 Hz, Mono 3KB/s 
Pogíció: XS 
966.05 mp Mégse 
ad ] 
Fállnévi Piroska és a farkas Mentés 
Fájl típusa: [Hangok f.wav) [d Mégse 
Formátum: MPEG Layer-3 8 kBit/s, 11.025 [Módosítás nL 
Ag 


6. ábra: Hangfájl tömörítése beépített eljárással 


7. Itt találunk egy újdonságot a Windows 95-höz képest, hogy a For- 
mátum listában megjelenik egy új elem, az MPEG Layer 3, 
aminek segítségével a fájlunkat összetömöríthetjük. 

8. Válasszunk a lista alsó részéről egy olyan formátumot, amely a 
szöveget még érthető formában eltárolja, például a , 8 KBit/s, 
11,025 Hz, Monó" formátum beszédre még jó, és másodper- 
cenként csak 1 kB-ot foglal. 

9. Ebből és a floppylemez méretéből kiszámítható, hogy 1423,5 kB 
helyre 23 perc 43 másodpercnyi (—1423,5 mp) üzenet fér el. 

10. Külön Shareware programmal még azt is elérhetjük, hogy a fájl 
lejátszása kicsit gyorsabb legyen, így annak mérete 1096-kal 
csökkenthető, és csak kicsit változik meg a hangszíne. 


Korlátozások: A fájl Windows 95-ben nem játszható le, mert ott a ne- 
vezett tömörítési eljárás alapértelmezésben nem áll rendelkezésre. A 
felvétel ebben a formájában nem folytatható, de a Fájl / Tulajdonsá- 
goknál visszakonvertálható az eredeti PCM-formátumra, majd a szer- 
kesztés után ismét visszaalakítható MPEG-kódolásúra. 

Súgók és tankönyvek 

A programokkal való ismerkedés többféle módon történhet. A 
választásunkat általában jelentősen befolyásolja az a tény, hogy nincs 
elég időnk arra, hogy elolvassunk egy programismertető könyvet, 
vagy elmenjünk egy gyorsított tanfolyamra. Ezért sokan csak úgy ne- 
kiugranak a programok használatának, és megérzéseik alapján, illetve 
minimális programismeret birtokában használják azokat. 

Ennek egyértelmű következménye, hogy a program szolgálta- 
tásait nem lehet teljes hatásfokkal kihasználni, az nem az igényeink 
szerint fog működni, hanem egészen máshogy. Így azt azon a szinten 
fogjuk működtetni, mintha a program előző vagy azt megelőző válto- 
zatával dolgoznánk. Ha viszont ezt a helyzetet mint tényt könyveljük 
el, akkor lássuk, hogyan segíthetnénk az ilyen felhasználókon. 

Indítsuk el a Start menüből a WordPad programot, amelyen 
jól megfigyelhetők azok a segítségek, amelyek más programokban is 
többé-kevésbé elérhetők. 


1. lépés: Mutassunk rá a programban az eszköztár egyes gombjaira, és 
várjunk egy-két másodpercet, majd megjelenik egy kis felirat. 


HI EI Névtelen - WordPad 


Fájl . Szerkesztés Nézet Beszúrás Formátum Súgó 


"BIBI EG! El EEBEI Bl 


Nyomtatás 


f] Dokumentum! - Microsoft Word 


Fájl Szerkesztés Nézet Beszúrás Formátum Eszközök Táblázat 


OSHalgay]3 magja-c-]ú 
Normál 2 F 
JZEzET JP 
1 


7. ábra: A buboréksúgó a leggyorsabban elérhető segítség 


Az ábrán is látható, hogy a WordPad programban a megjelenő bubo- 
réksúgó (kis felirat) a funkció nevét írja ki. Vele egy időben viszont 
megjelenik az állapotsorban (lent az ablak alján lévő sávon) a parancs 

egészmondatos magyarázata. Lépegessünk végig egyesével a gombo- 
kon, és nézzük meg, hogy melyiknek mi a neve, és mire szolgál. 


2. lépés: Válasszuk ki a Fájl menüt az Altt-F-fel, mire az legördül, és 
azonnal kijelöli az első menüpontot. Most nézzük meg az álla- 
potsorban megjelenő feliratot. 

Lépegessünk egyesével lefelé, és nézzük meg a menüpont ne- 
vét, illetve a hozzá megjelenő súgót az állapotsorban. Amely paran- 
csok az adott helyzetben nem értelmezhetők (/ásd a Szerkesztés menü 
több menüpontját), azok szürke színnel jelennek meg, és nem választ- 
hatók ki. 


Tipp 

Hogyan dönthető el egy menüparancsról, hogy az azonnal 
végrehajt egy műveletet, vagy előbb megjelenít egy párbeszédablakot? 

Nézzük meg a menüpontot, hogy a neve után szerepel-e három 
pont (például: Fájl / Új...). Ha igen, akkor megjelenik egy párbeszéd- 
ablak, ahol végezhetünk beállításokat. Ha azonban az Esc billentyűvel 
vagy a Mégse gombbal kilépünk, akkor nem történik semmi változás. 
Ezért ennek ismeretében bátran kutathatunk a programokban, nem 
ronthatunk el semmit. 

A módszer a gombok feliratát tekintve is működik. Ha tehát 
egy párbeszédablakban találunk olyan gombot, amelyik felirata három 
ponttal végződik, akkor az újabb párbeszédablakot fog megjeleníteni 
(például: Fájl / Oldalbeállítás... / Nyomtató ...). 

Azt szokták mondani, hogy ,a kivétel erősíti a szabályt". Néha 
, gondatlanságból" a gomb vagy menüparancs nem a leírtak szerint 
működik. Ezeket a helyeket jegyezzük meg, főként ha párbeszédabla- 
kot várunk, de az elmarad (törléseknél kellemetlen). 


3. lépés: Nyissunk meg egy párbeszédablakot a WordPadben, és a 
jobb felső sarokban lévő ,,?" gombra kattintsunk rá, majd egy 
olyan elemre, amelyről többet szeretnénk tudni. 

Ekkor a következő ábrán látható többsoros buboréksúgó jele- 
nik meg, amely az adott rádiógomb, kapcsolómező, lista stb. használa- 
táról tájékoztat bennünket. Ha a Tab billentyűvel végiglépkedünk az ele- 

meken, akkor a kérdéses elemnél nyomjuk meg a Shiftt-F1-et. Ha 
nem látható a ,,?" gomb, akkor sajnos erről le kell mondanunk. 


He 
Forrás: C:XWINDOWSYFELHŐK.BMP OK 


Mint: Mégse 


OC Beillesztés 


1 Csatolás MI Megjelenítés ikonként 


sunk ide, ha a másolt információt a dokumentumhoz 
kívánjuk csatolni. 
4 csatolt információ módosításai az eredeti dokumentumra is C:4.. AFELHŐK.BMP 


hatással vannak, és az eredeti dokumentum módosításai is 
megjelennek ebben a dokumentumban. 


8. ábra: A helyi súgó röviden és tömören informál bennünket 


Minden programban van Súgó (vagy Help) menü, de az FI 
billentyű megnyomásával is elérhető. Ekkor egy külön ablakban jelenik 
meg a súgó, ami a Windows programjainál egyszerű tankönyvként is 
használható. Ebben a , tankönyvben" lépésről-lépésre hajtsuk végre a 
fejezetekben leírtakat, így gyorsan megtanulhatjuk az alapokat. 

Nagyobb programoknál a súgó hatalmas mennyiségű informá- 
ciót tartalmaz. Ezért azokban már inkább a keresés műveletet hasz- 
náljuk, és csak a kapott oldalakat olvassuk el, az is elég sok lesz. 


B 
mi e 5 E 


Elrejtés Vissza Előre Beállítások. web Súgó 


Tartalom ( Tárgymutató [/ Keresés Objektum csatolása vagy beágyazása a WordPad 
szövegszerkesztőbe 


b. Dokumentumok kezelése 
A WordPad ablak beállításai , Kattintsunk a Beszúrás menü Objektum parancsára. 
b szövegki j8 
Szöveg formázá a fájl elérési útját és nevét. 


Nyomtatás . Az Obiektumbeágyazásához vagy csatolásához hajtsuk végre 
(0) Kapcsolatok létrehozása más dokuma 1 ét; 
(B) Csatott objektum szerkesztése Objektumnak nevezünk bármely olyan szöveget, 
12] Objektum csatolása vagy beágyal — ábrát vagy más információt, amelyet egy másik 
programban hoztunk létre, majd a WordPad 
dokumentumba illesztettünk umot, jelöljük be a 


ktumot, töröljük a jelölést 


Megjegyzések 


e Használhatjuk a Tallózás gombot is a fájl kereséséhez. Ha 


9. ábra: A rövid súgóban lépésről-lépésre haladjunk 

Fájlkezelési feladatok 


A napi munkánk általában dokumentumok létrehozásából és 
azok mozgatásából áll, csak ezt nem szoktuk ilyen egyszerűen megfo- 
galmazni. Amikor levelet írunk, számítást végzünk, rajzolunk vagy 
adatbázist kezelünk, akkor dokumentumokat hozunk létre azért, hogy 
a munkánkat rendezett formába öntsük. 

A Windows többféle szolgáltatást nyújt annak érdekében, hogy a 
munkánkat valóban szépen elrendezhessük. Nekünk nincs más dolgunk, 
mint használni ezeket a szolgáltatásokat. 


Fájlok rendszerezett tárolása 

Általában fájlokat egy-egy munkafeladat (projekt) végzése s0- 
rán hozunk létre. Ezért ezeket a fájlokat célszerű egy mappában (al- 
könyvtárban) tárolni, illetve abban létrehozott további mappákban. A 
munka végén a mappa teljes tartalma archiválható, eltávolítható , tö- 
möríthető vagy egy kiszolgálóra felmásolható. 


Tipp 

Ha lehetőségünk van rá, akkor próbáljunk meg szakítani azzal 
a gyakorlattal, hogy a programot indítjuk el, és ott hozunk létre új do- 
kumentumot. Ebben az esetben ugyanis a mentéskor kell tallózni a 
mappák között, és megkeresni a célhelyet. 

Kis hanyagság esetén pedig előfordulhat, hogy a fájlt ugyan 
elmentjük, de később nem fogjuk tudni, hogy hová. Ha a nevére sem 
emlékszünk, akkor bizony pár nap múlva már nem könnyű megkeres- 
ni a fájlt. 


Tipp 

A Windows 98-ban jelent meg a tallózó ablakokban az Asztal 
megjelenítése gomb. Ha erre kattintunk, akkor azonnal az a mappa 
jelenik meg, amely az Asztal rendszermappáit, mappáit és parancs- 
ikonjait tartalmazza. 

X — Helyezzünk el itt egy mappát, és tegyünk ide olyan parancsikono- 
kat, amelyek a fontosabb mappáinkra mutatnak. Lehetne az 
Asztalra is tenni a parancsikonokat, de akkor hamar rendetlen 
lesz az Asztalunk. 

x A legfontosabb mappáinkat kutassuk fel az Intéző programban, 


másoljuk le (Ctrl--C vagy helyi menü Másolás parancsával). 
Váltsunk át az Asztalon lévő mappára, és ott válasszuk ki a helyi 
menüből a Parancsikon beillesztése parancsot. 
A parancsikonok két kattintásnyi közelségbe hozzák bármelyik 
fontos mappánkat, amelyek ezután a legtöbb tallózó mappából 
elérhetők lesznek, ahogyan a következő ábra is mutatja. 


Megnyitás 


(A Hivatkozások Hi El E I E 


a.] Active Desktop 93 


a] Attila 
a DatFiles.$$$ 
-. IDHTML pé 


8 (2.] rész jösáöi , sző mappai 


Fájlnév: Megnyitás ] 


Fájltípus: Word for Windows (".doc) Mégse 


10. ábra: Gyors elérés biztosítása a legfontosabb mappáinkhoz 


Így fel is vehetünk egy olyan szokást, hogy a fájljaink mentésekor, 
megnyitásakor a tallózó ablak Asztal megjelenítése gombjára 
kattintunk először, majd az itt , Hivatkozások"-nak nevezett 
mappára. Ebben pedig a szükséges parancsikonra kattintunk. 

Adjunk a parancsikonoknak olyan hosszú nevet, ami a legjobban 
kifejezi a mappa tartalmát. A tallózó ablakban ugyanis lista 
nézetben jelennek meg az elemek, így azok teljes neve olvasható. 


Tipp 

Az előbbi rendszerezést akkor tudjuk használni, ha a fájljain- 
kat tároló mappák szétszórtan, több meghajtón, esetleg több kiszolgáló 
számítógépen helyezkednek el. Ha csak szólógépen dolgozunk, akkor 
a mappáinkat a , Dokumentumok" nevű mappában helyezzük el, ami 
szintén elérhető az Asztalról egy kattintással. 

Viszont ebben az esetben egy munka (projekt) elvégzése után 
archiváljuk a munkamappát teljes tartalmával együtt, vagy mozgassuk át 
egy másik meghajtóra vagy mappába, hogy ne zavarjon a sok mappa. 

Fájltípusok kezelése 


A munkánk végzése során különféle fájlokat hozunk létre, 
amelyekhez többségében tartoznak alapértelmezésben különböző mű- 
veletek. Ezeket a fájl helyi menüjén keresztül érhetjük el. De mit is 
tartalmaz ez a helyi menü? Mi határozza meg, hogy ott milyen paran- 
csok lesznek? 

Most lássunk néhány olyan tippet, amelyek segítségével a 
fájlok helyi menüjét magunk is kialakíthatjuk. Ezek többségében olyan 
változtatások lesznek, amelyek a Regisztrációs adatbázisban kerül- 
nek eltárolásra. Lehetőségünk van kétféle módon is közvetlenül mó- 
dosítani a menüket. 

1. Nyissunk meg egy mappát (például a Sajátgépet), és válasszuk ki a 

Nézet / Mappa beállításai... parancsot, majd a Fájltípusokat. 

2. A Start menü / Futtatás... párbeszédablakából indítsuk el a 
regedit . exe programot, nyissuk ki az első csoportot, és 
válasszuk ki a kívánt kiterjesztést (például: ".GIF") 


Tipp 

Azonban a módosítások mind elvesznek, ha újratelepítjük a rend- 
szerünket. Ezért azokat megnézhetjük ugyan az imént említett módsze- 
rekkel, de semmiképpen ne ott hajtsuk végre a módosításokat, mert 
akkor egy esetleges újratelepítésnél is ugyanígy manuálisan kell majd 
a módosításokat elvégezni. Akkor viszont nem biztos, hogy kéznél 
lesznek azok a cikkek, írások, ahonnan a tippet kiolvastuk. 

Ezért a módosítások előtt mentsük el a Regisztrációs adatbá- 
zisból az eredeti tartalmat kétszer. Az egyik biztonsági másolat lesz, a 
másikat pedig módosíthatjuk. Ha újratelepítjük a rendszert, vagy több 
számítógépen is azonos menüket szeretnénk látni, akkor csak az el- 
mentett REG - kiterjesztésű fájlokat kell lefuttatni, és már kész is. 


Tipp 

A szövegfájlok (TXT) kiterjesztése alapértelmezésben nem 
jelenik meg, pedig több olyan szöveges fáj! is létezik már, amelyiket a 
Jegyzettömb programmal szerkesztjük. Ha létre akarunk hozni egy- 
egy ilyen új dokumentumot (vbs, js, dic, htt, htm stb.), akkor arra nincs 
lehetőségünk, de zavaróan zsúfolttá is tenné az Új almenüt. 

x A kiterjesztés megjelenítése egyszerű lenne a Fájltípusok lapon, 
de a kézi megoldások nem a legjobbak. 

X — Ezért jelenítsük meg a HKEY CLASSES ROOTVEXtfile cso- 
portot a Regisztrációs adatbázisban. 

x Váltsunk át egy mappára, és nyissuk ki a Fájltípusok beállításait, 
azon belül is a , Szöveges dokumentum" elemet. 

x Most válasszuk ki a Szerkesztés gombot, és a Mindig jelenjen 
meg a kiterjesztés kapcsolómezőt jelöljük be, majd OK. 

xX Váltsunk vissza a Regisztrációs adatbázisra, ahol már láthatjuk 
is, hogy a megnyitott csoportban megjelent egy újabb bejegy- 
zés (karakterlánc) a jobb oldalon: AlwaysShowExt . 

xX — Mentsük el ezt az ágat, majd nyissuk meg a REG - fájlt szerkesztés- 
re, amelyből kitörölhetjük a felesleges részeket, és csak az 
alábbit hagyjuk meg. Ha ezt a fájlt lefuttatjuk, akkor a szöve- 
ges dokumentumok kiterjesztése meg fog jelenni. 


A módszer előnye, hogy amikor létrehozunk egy fájlt az Új / 
Szöveges dokumentum paranccsal egy mappában (helyi menüvel), 
akkor annak kiterjesztése is meg fog jelenni. Ilyenkor lehetőségünk 
van arra is, hogy a kiterjesztést módosítsuk olyanra, amilyen fájlt ép- 
pen létre szeretnénk hozni. Ekkor ugyan a Windows figyelmeztet ben- 
nünket, hogy a kiterjesztést módosítottuk, de ezt tudjuk. 


Tipp 

Az IE 4/5 telepítése után a HTM- és HTML-kiterjesztésű fájl- 
jaink neve , Microsoft HTML dokumentum 4/57-re fog változni. Ez 
eléggé zavaró, mert az a HTML-fájl más szerkesztővel is készülhet. 
Ha inkább a weblapot szeretnénk itt látni, akkor az alábbi három sort 
írjuk be, és mentsük el egy REG - fájlba, majd futtassuk le. 

Tipp 

Az előző módszerrel a Regisztrációs adatbázishoz hozzá tu- 
dunk adni újabb bejegyzéseket, meglévőket módosíthatunk, de törölni 
nem tudunk. A Windows 98-ban (és Win95-7-IE4/5) viszont futtatha- 
tunk Visual Basic Script parancsfájokat, amelyekre mintákat a 
C: Windows vVSamplesWshV mappában találunk. Ha megnézzük itt 
a Registry. vbs fájlt, akkor azt felhasználhatjuk mintának. 

Írjuk be az alábbi kis programot a Jegyzettömbbe, amelyet 
utána mentsünk el VBS - kiterjesztéssel, és futtassunk le. Ez a program a 
HTML-fájloknál kikapcsolja a kiterjesztés megjelenítését. A kipróbá- 
láshoz előbb egy mappa beállításainál a Fájltípusok lapon a HTML- 
fájloknál kapcsoljuk be a kiterjesztés megjelenítését. 


"Htmlfile.vbs" : 


X A 14. sorra elvileg nincs szükség, de a kísérletezéshez jó, ha előbb 
létrehozzuk magunknak azt a bejegyzést, amit utána törölni 
fogunk. A MsgBox utasítás egy tájékoztatót jelenít meg. 

xx A bejegyzést a RegDelete utasítás törli, amely után az elem 
tartalma közvetlenül beírható, de így áttekinthetőbb. 

X A ,HKCR" rövidítés a ,HKEY CLASSES ROOT"-nak felel meg. 
Ebből következtetve a többit is kitalálhatjuk, és akár ki is ol- 
vashatjuk a bejegyzések tartalmát a RegRead() függvénnyel. 
Például:A - OPR.RegRead(Elem) : MsgBox A 


A program lefuttatása után ismét nyissuk meg a HTML-fájlok 
beállításait, és látni fogjuk, hogy a kapcsolómezőt töröltük. A fenti 
utasításokat próbálgatva láthatjuk, hogy nem olyan nagy ördöngösség 
az egész. Különösen a bejegyzések kiolvasása ad érdekes eredményeket. 

Törölt fájlok visszahozása 


Ha a törlésnél a fájlokat csak a Lomtárba dobjuk, akkor azo- 
kat nem törli a rendszer, csak átmásolja egy másik helyre. Innen ké- 
sőbb törölhető, amikor úgy gondoljuk, hogy már tényleg nincs rá 
szükségünk. Ha mindig mindent a Lomtárba dobunk, akkor az hamar 
meg fog telni, és akkor a rendszer felhívja a figyelmünket a Lomtár 
ürítésére. Ekkor viszont válogatás nélkül törli a tegnapi és a múlt havi 
fájlokat is. 


Tipp 
Ha valóban úgy akarjuk használni a Lomtárat, hogy az a ja- 
vunkat szolgálja, akkor valóban a felesleges fájlokat véglegesen tö- 
röljük le. Ezt azonban jól gondoljuk meg, mert a véglegesen törölt 
fájlok nem hozhatók vissza! 
A végrehajtás módja: 
1.  Billentyűzetről: SAift--Del-lel. 
2. Helyi menüből: A fájl helyi menüjében a Törlés parancsra úgy 
kattintsunk, hogy közben nyomjuk le a S/ift billentyűt. 
3. Eszköztárról: Az eszköztár Törlés gombjára úgy kattintsunk, hogy 
közben nyomjuk le a S4ift billentyűt. 


További tanácsok: 

X "Mivel ez a fájlkezelés egy veszélyes területe, ezért tudatosan 
használjuk a számítógépünket. Hetente egyszer ellenőrizzük a 
Lomtár tartalmát és a biztonsági másolat fájlokat, illetve a 
tényleg felesleges fájlokat töröljük a Lomtárból. 

Ellenőrizzük a C : WWindowsYTemp V mappa tartalmát is, mert a 
Windows ugyan rendelkezik egy Lemezkarbantartóval, de 
az nem működik elég jól... 

Folyamatosan kísérjük figyelemmel a meghajtóinkon lévő szabad 
hely méretét, és ha vészesen fogy a hely, akkor vizsgáljuk fe- 
lül egyes programok és dokumentumok szükségességét. 

xx A dokumentumok archiválhatók más adathordozóra, a felesleges 
programokat törölhetjük. Különösen a Shareware programokat 
vizsgáljuk meg, nem járt-e már le a próbaidő, mert utána úgy- 
sem használhatjuk őket, csak a helyet foglalják. 

Egyedi biztonsági mentés 


A munkáink végeztével (de közben is) egy-egy projekt fájljait 
egy biztonságimásolat-fájlba menthetjük, ahonnan esetleg később 
vissza is állíthatók. A napi, heti mentésekkel a véletlen adatvesztések 
ellen tudunk védekezni. 


Tipp 

Ha rendelkezünk több meghajtóval, esetleg a számítógépünk 
hálózatba van kötve, akkor érdemes a másik meghajtón vagy számító- 
gépen elhelyezni egy Táskát, és a munkáinkat tartalmazó mappákról 
egy szinkronmásolatot készíteni a Táskába. 


1. Hozzunk létre egy másik meghajtón egy új Táskát. Nyissuk meg a 
meghajtót egy mappában, válasszunk ki egy megfelelő mappát 
(alkönyvtárat). 

2. Kattintsunk a jobb egérgombbal, majd válasszuk ki az Új / Táska 
parancsot. Utána nevezzük át ezt a különleges mappát. 

4. Most a munkamappánkat húzzuk át a Táskába, mire oda készül 
minden fájlunkról és almappánkról egy másolat. 

5. Utána másoljuk le a Táskát (Ctrl--C-vel), és készítsünk a munka- 
mappánkba egy parancsikont ehhez a Táskához. Így az mindig 
kéznél lesz, és elég lesz csak rákattintani a jobb gombbal, és 
kiválasztani a Mindet frissíti parancsot. 


A módszer előnye, hogy ha új fájlt hozunk létre, akkor azt is 
létre fogja hozni a Táskában a rendszer, mert az egy almappa tartalma. 
Ha viszont csak fájlokat húzunk a Táskába, akkor csak azokra a fáj- 
lokra figyel a rendszer, és az új fájljainkat figyelmen kívül hagyja. Ha 
a Táska egy tömörített meghajtón található (F4AT16-os meghajtó ese- 
tén), akkor még helyet is megtakaríthatunk vele. 


Tipp 

Ha elkészültünk egy munkával, akkor mindig készítsünk a 
munkafájljainkról egy biztonsági másolatot. Sokszor a másolatok egy 
floppylemezen is elférnek, esetleg tömörítve, talán két lemezen, de ha 
nem foglalnak sok helyet, akkor ne sajnáljuk az időt a másolatokra. 

